ಮನೆಯ ವಾತಾವರಣ ಹಾಗೂ ಸಮಾಜದಲ್ಲಿ ಪ್ರತಿಷ್ಥಿತ ವರ್ಗಕ್ಕೆ ಪಾತ್ರರಾಗಿದ್ದ ತಂದೆ ತಾಯಿಯರ ಒಡನಾಟ, ಉಮಾರವರ ಮನಸ್ಸಿನ ಮೇಲೆ ಗಾಢವಾದ ಪರಿಣಾಮ ಬೀರಿತು. ತಂದೆಯವರು ಬಹಳ ಪುಸ್ತಕಗಳನ್ನು ಓದುತ್ತಿದ್ದರು. ಮನೆಯ ಗ್ರಂಥಾಲಯದಲ್ಲಿದ್ದ ದ.ರಾ.ಬೇಂದ್ರೆ, ಕುಮಾರ ವ್ಯಾಸ, ಡಿವಿಜಿ, ಕೈಲಾಸಂ, ಮಹಾತ್ಮ ಗಾಂಧಿ, ಜವಾಹರ್ ಲಾಲ್ ನೆಹರು, ವಿಲಿಯಂ ಶೇಕ್ಸ್ ಪಿಯರ್, ಚೆಕಾಫ್, ಟಾಲ್ಸ್ಟಾಯ್, ಹೀಗೆ ನೂರಾರು ಶ್ರೇಷ್ಠ ಕೃತಿಗಳಿದ್ದವು. ತಂದೆ ಇಂಗ್ಲಿಷ್, ಕನ್ನಡದಲ್ಲಿ ಯಾವ ಪುಸ್ತಕಗಳನ್ನು ಓದಬೇಕು ಎನ್ನುವ ಬಗ್ಗೆ ಮಗಳಿಗೆ ಮಾರ್ಗದರ್ಶನ ಮಾಡುತ್ತಿದ್ದರು. ಬಾಲ್ಯದಲ್ಲಿ ಉಮಾಗೆ ಚಂದಮಾಮ, ಬಾಲಮಿತ್ರ, ಅತ್ಯಂತ ಪ್ರಿಯ ಪತ್ರಿಕೆಗಳು. ಅವರು ಮಾಧ್ಯಮಿಕ ಶಾಲೆಯಲ್ಲಿದ್ದಾಗಲೇ ‘ತೆನಾಲಿ ರಾಮ’ ನಾಟಕ ರಚಿಸಿ, ಅದರಲ್ಲಿ ತಾವೇ ಪಾತ್ರವಹಿಸಿ, ಆಡಿಸಿ ಜನಪ್ರಿಯರಾಗಿದ್ದರು. ಗಳಗನಾಥರ ಶಿವಾಜಿ ಬಗ್ಗೆಯ ಕಾದಂಬರಿ ಸರಣಿಯನು ಓದಲು ಶುರುಮಾಡಿದ್ದರು. ಹಾಗೆಯೇ, ನಿಧಾನವಾಗಿ <MASK>, ಎಂ.ಕೆ.ಜಯಲಕ್ಷ್ಮಿದೇವಿ, ಅ.ನ.ಕೃಷ್ಣರಾಯ, ತ.ರಾ.ಸುಬ್ಬರಾಯ, ಶಿವರಾಮ ಕಾರಂತ, ದ.ರಾ.ಬೇಂದ್ರೆ, ಎಸ್.ಎಲ್. ಭೈರಪ್ಪ,ಯು. ಆರ್. ಅನಂತಮೂರ್ತಿ, ಪಿ.ಲಂಕೇಶ್, ಮೊದಲಾದ ಲೇಖಕರ ಬರಹಗಳನ್ನು ಓದುವ ಹವ್ಯಾಸ ಬೆಳೆಯಿತು.
ಉಮಾ ರಾವ್
ದ.ರಾ.ಬೇಂದ್ರೆ ಗಾರ್ಗಿ ತ್ರಿವೇಣಿ ಡಾ.ಬಿ.ಆರ್.ಮಂಜುನಾಥ್